
(jodefredus  Hermannus  in  praefatione  ad  Euripidis  Bacchas, 
in  qua  egit  de  augmento  in  trimetris  tragicis  abiecto,  dixit 
pg.  VITI. :  „Illud  omnino  concedendum  est,  non  esse  augmen- 
tum  in  eis  rebus  numerandum ,  quae  prouti  commodum  vide- 
retur  nunc  usurpari  nunc  negligi  solita  fuerint,  sed  si  sit 
aliquando  neglectum  non  esse  id  temere  et  sine  idonea  ratione 
factum."  Quamquam  Hermannum  hoc  loco  augmenti  in  lin- 
gua  Attica  abiectionem  potissimum  respexisse  apparet ,  tamen, 
si  quod  in  universum  dixit,  valere  in  omnes  partes  voluit, 
nihilominus  optimo  iure  eum  hoc  affirmavisse  nemo  negabit. 
Atque  profecto  mirum  est,  quod  in  Jonum  dialecto  saepissime, 
ubi  nulla  causa  perspici  potest,  augmentum  modo  omittitur 
modo  additur.  At  cum  Hermanno  contigerit,  ut  augmenti 
in  Atticorum  dialecto  omittendi  rationem  inveniret,  recte 
conicere  possumus  in  Jonica  quoque  lingua  certis  tantum 
condicionibus  abiectum  esse  augmentum  et  sperare,  fore  ut 
eae  aliquando  reperiantur;  saltem  periclitandum  est,  quid 
tandem  de  hac  re  possit  constitui.  Itaque  cum  ex  recentiori- 
bus  neminem  accuratius  viderem  egisse  de  re  certe  digna, 
quae  tractaretur,  adductus  sum,  ut  quid  reperire  possem, 
conarer.  Ab  Homero  autem  eiusque  lingua  in  eiusmodi 
quaestionibus  semper  proficiscendum  esse  ratus  nunc  id  pri- 
mum  mihi  proposui,  ut  de  augmento  in  illius  carminibus 
omisso  dissererem. 

Huius  autem  disputationis  difficultates,  in  quas  saepissime 
incurrebam,   paene  me  a  consilio  deterruernnt;    quin  etiam 

ι 


cum  ex  parte  ea  praesentirem,  rem  omnino  aggredi  non  ausus 
essem,  nisi  novi  adiumenti,  quo  nemo  adhuc  in  hac  re  usus 
est,  ad  eam  adhibendi  potestas  data  esset.  Cum  enim  omni- 
bus,  qui  hac  aetate  in  Homerica  lingua  perscrutanda  versan- 
tur,  maximo  iam  usui  fuisse  observarem,  grammaticae  quam 
dicunt  comparativae  notitiam,  minime  mihi  hanc  doctrinam 
negligendam  esse  putavi,  immo  ita  agendum,  ut  omnium, 
quae  ex  illa  de  augmento  eiusque  natura  cognoscere  possem, 
accuratissime  rationem  liaberem.  Hoc  subsidio  usus  praeter 
expectationem  contigit  mihi,  ut  invenirem  aliquid,  quod  minus 
erat  adhuc  observatum.  Tam  autem  amplam  rem  totam 
absolvere  me  posse  diffisus  certos  fines  terminosque,  extra 
quos  nolo  egredi,  mihi  constitui.  De  his  autem  infra  dicendi 
locus  erit:  hic  eorum  mentionem  eo  consilio  facio,  ne  quod 
temere  tantam  rem  accesserim,  crimini  mihi  detur. 

Ita  rem  instituendam  esse  puto,  ut  priusquam  ad  ipsam 
accedam,  paucis  exponam,  quae  sit  augmenti  natura.  Namque 
si  augmentum  ita  comparatum  est,  ut  arbitratu  suo  poeta 
modo  addere  modo  abicere  potuerit,  operam  frustra  consumere- 
mus,  si  rationem  omittendi  investigaremus.  Si  vero  Her- 
manno  credendum  esse  et  augmenti  adiectionem  et  detractio- 
nem  minime  in  libidine  poetae  positam  esse  potuisse  quaestio 
de  eius  natura  instituta  docet,  cogimur  exquirere,  num  sicuti 
Hermannus  non  temere  et  sine  ratione  a  tragicis  id  omissum 
esse  repperit,  ita  leges  quasdam  de  eius  abiectione  apud 
Homerum  possint  deprehendi. 

Primum  igitur  de  natura  augmenti  exposituri  sumus. 


I.  DE  ΜΤϋΜ  AUGMENTI. 


Veterura  grammaticorum,  quae  sit  de  augmento  omisso 
doctrina,  Fischerus  exposuit  in  Animadverss.  ad  Velleri 
gramm.  graec.  Π,  277;  hoc  loco  recte  ille  ex  testimoniis, 
quae  exstant, J)  collegit  eos  docuisse:  antiquissimam  linguam 
Graecorura  —  quam  Ionicam  esse  putabant  —  augmento  fere  ca- 
ruisse,  sed  paullatim  Iones  eo  uti  coepisse  frequentius.  Certe 
si  quod  illi  voluerunt,  recte  se  haberet,  minus  de  eo  dicendum 
esset,  quara  ob  rem  Iones  augmentum  omisissent,  sed  potius 
exquirendum ,  qua  de  causa  addidissent.  Sed  quanquam  con- 
cedendum  est,  hoc  subtiliter  illos  sibi  excogitavisse ,  tamen 
e  comparatione  reliquarum  quae  dicimtur  Indogermanicarum 
linguarum  eos  errasse  intellegitur.  Nam  cum  in  antiquissimis 
linguis,  Indorum,  veterum  Persarum,  Graecorum  videamus 
augmentum  inveniri  et  in  aliis  ut  in  Latinorum,  Slavonum 
exstare  vestigia,  e  quibus  in  eis  quoque  illud  in  usu  fuisse 
apparet,  alio  modo  de  hac  re  iudicandum  est :  quae  enim  his 
populis  cunctis  communia  aut  esse  animadvertimus,  aut  olim 
fuisse  efficere  possumus,  ea  orta  esse  debent,  anteaquam  In- 
dogermanici  populi  inter  se  discesserant.  Sequitur  igitur, 
augmentum  non  deraum  in  Ionica  lingua  ortum,  sed  aiitiquius 
esse  atque  ex  veterrima  aetate  servatum.  Illud  igitur  quod 
veteres  de  augmenti  origine  statuerunt,  reiciendum  est,  atque 
ad    exquirendas    recentiorum    grammaticorum    de    augraenti 

1)  Cfr.  Eustath.  ;ul  Odyss.  ή  ρ.  1.ϊ7:>,  ::.  Phavorinus  s.  ν.  άήβεσαον. 

natura  sententias  transire  possumus.  Quae  ut  recte  expediri 
possint,  paullo  altius  mihi  repetendum  est ;  cum  enim  augmen- 
tum  nusquam  nisi  in  nonnullis  verbi  temporum  formis  in- 
veniatur,  si  quae  vis  ei  sit  insita,  cognoscere  volumus,  ante 
omnia  temporum  illorum  natura  accuratius  definienda  est. 
De  his  igitur  primum  quaerendum  esse  arbitror;  tum  expo- 
nam,  quae  vis  in  eis  attribuenda  sit  augmento,  denique  quae 
ita  de  abiectione  augmenti  possint  constitui,  demonstrabo. 


CAPITT  L 


DE  TEMPORIBUS  VERBI,   QUORTJM  FORMAE  AUGMENTO   SUNT 
INSTRUCTAE. 

Augmentum  invenimus  in  Imperfectis ,  Aoristis,  Plus- 
quamperfectis ;  quorum  natura  ita  optime  definiri  potest,  ut 
ostendatur  et  quibus  rebus  inter  se  differant  illa  et  quibus 
conveniant.  Quae  eis  sint  communia ,  iam  ille  intellexit, 
qui  eis  primus  imposuit  nomen  praeteritorum.  In  veterrima 
autem  illa  grammatica  linguae  Graecae,  quam  a  Dionysio 
Thrace,  Aristarchi  discipulo  confectam  esse  tradunt,  hoc 
nomine  primum  videmus  illa  appellata  esse.  Dionysii 
enim  verba  exstant  haec  in  Bekkeri  anecdott.  pg.  638: 
χρόνοι  δε  τρεις  ένεβτώς,  παρεληλν&ώς,  μέλλων.  Τούτων  6 
παρεληλυ&ως  έχει  διαφοράς  τέόόαρας,  παροιτατικον ,  παρα- 
κείμενον,  νπερΰνντελίκον,  άόριότον.  Hoc  loco  autem  in 
praeteritomm  ( —  διαφορών  παρεληλν&ότος  — )  numerum 
etiam  παρακείμενον  i.  e.  perfectum  receptum  est.  Atque 
cum  in  ceteris,  tum  in  hac  re  Dionysium  tamquam  signiferum 
plurimi  et  remotioris  et  recentioris  aetatis  grammatici  usque 
ad  Philippum  Buttmann  2)  secuti  sunt.  Primum  igitur  de  eo 
agendum,  num  recte  ab  illis  perfectum  praeteritis  adnume- 

2)  Gramm.  graec.  ampl.  ed.  II.  §.  18,  6.  ad  not. 


retur,  necne.  Sic  enim  et  quae  sit  omnium  praeteritorum 
natura,  melius  perspici  potest,  et  quae  plusquamperfecti  sit  vis 
delinitur. 

At  iam  eodem  fere  terapore,  quo  Alexandrini  illam  doc- 
trinam  conficiebant,  rectius  quid  de  perfecto  esset  iudieandimi 
Stoici  docuerunt  philosophi.  De  eorum  doctrina  temporum 
habemus  testimonium  Stephani  scholiastae  ad.  Dionys.  Thr. 
gramm.  (in  Bekkeri  Anecdott.  pg.  891):  Τον  ενεΰτώτα  ol 
Στωικοί  ενεΰτώτα  παρατατικον  ορίζονται'  τον  δε  παρατα- 
τικον παρ'  ημΐν  παρωχημ:νον  παρατατικον ;  6  δε  παρακεί- 
μενος ενεΰτως  όνντελικός,  τούτον  δε  παρωχημένος  6  νπερ- 
βνντέλικος.  Idem  fere  Priscianus  refert  (pg.  813  ed.  Putsch) ; 
nisi  quod  τέλειο»'  vocabulo  pro  βνντελικον  usos  esse  Stoicos 
tradit.  Hi  igitur  perfectum  esse  ενεΰτώτα  χρόνον  i.  e.  prae- 
sens  voluerunt.  Paucis  tantum  grammaticis  eorum  opinio 
placuit,  sed  eis,  quos  maxime  respicere  debemus ,  e  veteribus 
M.  Terentio  Varroni,  qui  eorum  doctrinam  eo  amplificavit, 
quod  Romanorum  futura  in  perfecta  et  infecta  divisit;  e  re- 
centioribus  atfero  Guilelmimi  Grocinum  Anglum,  cuius  de 
arte  grammatica  liber  fere  videtur  amissus  esse.  Post  eum 
Stoicorum  sententiam  defenderunt  Frider.  Volfgangus  Reiz  in 
egregio  illo  libello  de  verbi  Graeci  et  Latini  temporibus  et 
Oftodia  ann.  1766  edito  et  Jacobus  Harrisius,  cuius  de  gram- 
matica  quam  dicunt  universali  librran  iam  ann.  1751  scrip- 
tum  nostrates  grammatici  demum  ann.  1788  ex  versione 
Godofredi  Everbeckii  cognovenmt.  Hoc  vero  saeeulo  eis 
exstitit  fautor,  cuius  assensio  plurimi  aestimanda  est,  Guilel- 
mus  ab  Humboldt,  qui  eorum  doctrinam  collaudavit  eomnien- 
davitque  in  Opp.  coll.  VI.  268. 

Reliquis  quidem  linguis  Indogermanonim  comparatis  res 
ita  fere  se  habere  videtur,  quemadmodum  Alexandrhii 
eorumque  cohors  voluerunt;  nam  in  linguis  et  Indoruin  Η 
<ίΐΊΊΐ)ίΐιΐΊΓ!ΐιΐ)  illa  verbi  forma,  qikae  apud  eos  respondel  per- 
fecto  Gtaeco,  fere  notionem  habet  aoristi  Graeci  atque  prae- 
fceritis  adnumeranda  est.  Latinonmi  autem  perfectp  duplicem 
vini  contineri  constat,   alteram   praeteriti  alteraju   praesentis 


speciem  prae  se  ferentes,  quarum  illa  praevalet.  Attamen 
Franciscus  Bopp  non  dubitavit  contendere  non  solum  in  Grae- 
corum,  sed  in  omnibus  linguis  Indogermanicis ,  illam  perfecti 
vim,  propter  quam  praeteritum  id  esse  plerique  opinabantur, 
non  esse  veterem  et  genuinam,  atque  si  temporis  tantum 
ratio  haberetur,  perfectum  non  a  praesenti  differre  docuit 
(Gramm.  Comp.  Π.  387).  Hoc  ut  demonstraret,  duobus  prae- 
sertim  usus  est  argumentis  e  formatione  perfecti  sumptis, 
nno,  quod  eisdem  fere  terminationibus  instructum  est,  ac 
praesens,  altero,  quod  e  reduplicationis  natura  intellegitur 
tempus  actionis  alicuius  ea  indicari  nequire,  actionem  autem 
ea  significari  ut  corroboratam.  K.  W.  L.  Heyse,  qui  eum 
sequitur,  in  praeclaro  illo  libro,  qui  inscribitur  „System  der 
Sprachwissenschaft , "  copiose  de  hac  re  disputavit  pg.  457 
seqq.  Ad  ea,  quae  ibi  protulit  vir  doctus,  nihil  habeo,  quod 
addam.  Id  quoque  explicat  ille  quemadmodum  e  propria 
perfecti  vi  i.  e.  e  notione  actionis  corroboratae  evadere  potuerit 
actionis  perfectae  notio.  Apponam  pauca  eius  verba,  quibus 
brevissime  colligit  et  comprehendit  universam  rem:  pg.  458 
dicit:  „die  reduplication  (in  perfecti  forma)  driickt  nie  ver- 
gangenbeit  aus,  sondern  ursprunglich ,  wie  schon  in  der  bil- 
dung  selbststandiger  stamme,  wiederholung ,  dann  intensive 
verstarkimg  oder  steigerung  des  begriffs,  daher  das  vollendete, 
gewordne  im  gegensatze  zu  dem  im  werden  begriffnen.  * 3) 
Quam  proclivis  autem  ex  hac  perfecti  significatione  transitus 
fuerit  ad  eam,  quae  in  reliquis  linguis  perfecto  insita  est, 
i.  e.  praeteriti,  quisque  intelliget;  nonne  enim  actio,  quam 
perfectam  dicimus,  iam  eo  temporis  quo  loquimur  momento 
videtur  praeteriisse  ? 

3)  Similiter  Boppius  et  Curtius  iam  ante  Heysium  de  hac  re  expo- 
suerunt;  ille  in  Gramm.  Comp.  II.  387:  die  reduplicationssilbe  —  inquit  — 
bezweckt  blos  eine  steigerung  des  begriffs,  giebt  der  wurzel  einen  nach- 
druck,  der  von  dem  sprachgeist  als  typus  des  gewordnen,  vollendeten  im 
gegensatz  zu  dem  erst  im  werden  begriffnen,  noch  nicht  zum  ziele  ge- 
langten  aufgefasst  wird.  lautlich  und  auch  geistig  ist  das  perfect  mit 
dem  sanscr.  Intensivum  verwandt.  cfr.  etiam  Curtius.  Tempp.  et  Modi 
172.    Erlauterangen  pg.  102. 


Eundem  transitum  in  Graeca  quoque  lingua  exstare  facile 

demonstrari  potest.  Apud  Homerum  enim  perfectum  nim- 
quam  praeteriti  vices  suscipere  semperque  propriam  et  ge- 
nuinam  vim  retinere  apud  omnes  fere  constat.  Interdum 
quidemlll.  personn.  singul.  ind.  perfect.  nonimllorimi  verborum 
ut  γέγωνε,  ανωγε  et  all.  (cfr.  Krueger  dial.  graec.  §.  53.  3,  4.) 
aoristi  locum  obtinere  videntur;  sed  iam  Pbil.  Buttmannus 
ea  non  esse  perfecta  sed  imperfecta  vel  aoristos  e  perfecti 
stirpe  formata  intellexit. 4)  Eodem  modo  perfectum,  atque 
apud  Homerum  etiam  apud  Atticos  et  all.  usurpatur;  contra 
autem  apud  scriptores  post  Alexandri  Magni  aetatem  saepis- 
sime  perfecta  pro  aoristis  usurpata  esse  Bernhardius  recte 
observavit. 5)  Atque  cum  ita  effectum  esset,  ut  vix  perfectum 
ab  aoristo  usu  distingueretur,  illud  paullatim  prorsus  interiit, 
ita  ut  hodie  Graeci  eo  careant,  quod  Mullachius  exposuit  in 
Gramm.  ling.  Graec.  vulgar.  pg.  69.  Nemo  vero  harum  rerum 
paullo  eruditior  mirabitur,  quod  primis  linguae  temporibus 
perfectum  praesentis  temporis  vi  indutum  fuisse,  postea 
autem  paullatim  in  idem  praeteriti  notionem  irrepsisse  animad- 
vertimus.  Nam  ut  omnia,  sic  linguam  eiusque  partes  tem- 
pore  procedente  mutari  quis  dubitet  ? e) 

Nunc  illam  veterem  controversiam ,  quae  Stoicis  de  per- 
fecti  vi  erat  cum  Alexandrinis ,  cum  bona  gratia  componere 
liceat.  Utraque  pars  causam  obtinet:  si  veterem  enim  Grae- 
corum  linguam  spectamus,  Stoicis  assentiendum  est,  sed  etiam 
Dionysium  Thracem,  quippe  qui  non  Homericae  vel  Atticae 
dialecti,  sed  eius  linguae,  qua  ea  aetate  utebantur  Graeci, 
grammaticam  conficere  sibi  proposuerit ,  suo  iure  perfectum 
in   numerum   διαφορών  παρεληλν&ότος  recepisse   non    nega- 


4)  Recte  ille  dixit  in  Lexilog.  ed.  I.,  208:  Weil  namlich  diese  per- 
fecte  so  ganz  praesentia  der  bedeutung  nach  sind,  so  ii<'i»*,r  man  auch  an 
irnperfect  oder  aorist  auf  ov  unniittelbar  davon  zu  bilden. 

5)  Wis.sensdiaftliclie  synt;ix  der  griechischcn  sprache  pg.  370. 

6)  ctr.  quae  de  significatiomun  mutatione  Georgiua  Curtius  erposuit 
in  libello,  quetn  inscripeit:  zttr  chronologie  dei  indogermanischen  aprach- 
forechung  pg.  10. 

bimus.  Praeferenda  vero  Stoicorum  opinio,  si  propriam  per- 
fecti  vim  definire  volumus ;  scilicet,  quod  apud  Homerum  om- 
nesque  veteres  Graecorum  scriptores  et  Atticae  et  aliarum 
dialectorum  invenitur,  antiquius  est,  quam  id  quod  reperitur 
in  Alexandrinorum  lingua. ") 

Perfecti  vi  iam  satis  explicata  de  plusquamperfecto  fusius 
disserere  supersedeo.  Stoici  recte  id  appellaverunt  παρωχημένον 
ΰυντελικόν :  sed  perfecti  usu  mutato  cum  et  illud  aliam  notio- 
nem  recepisset,  Alexandrini  novam  invenire  cogebantur  appel- 
lationem.  Tunc  aptissimum  ei  nomen  dederunt  νπερβνντελίκον, 
quod  Julius  Caesar  Scaliger  recte  maluit  verti:  transperfectum. 
Similiter  apud  Latinos  M.  Terentius  Yarro  veteris  Latini 
sermonis  peritissimus  cum  propriam  huius  temporis  significa- 
tionem  perspexisset ,  nomine  praeteriti  perfecti  nuncupavit: 
posteriores  autem  grammatici ,  quia  quod  ille  praesens  ac- 
tionis  perfectae  appellaverat  id  fungi  praeteriti  munere  ani- 
madvertebant ,  ideoque  praeteritum  perfectum  vocabant,  a 
Graecis  transtulerunt  —  illud  νπερΰνντέλικος  minus  recte  ver- 
tentes  —  nomen  plusquamperfecti. 

Aoristi  et  Imperfecti  natura,  ad  quam  explicandam  nunc 
accedimus,  ita  optime  exponi  potest,  ut  ea  inter  se  compa- 
rentur.  Accuratius  de  eis  disserere  difficillimum  est,  quia 
praesertim  de  aoristo  magna  grammaticorum  est  dissensio. 
Hoc  loco  autem,  quae  sit  eorum  vis,  copiose  expediatur  non 
necesse  est;  quamvis  enim  de  aoristi  natura  eiusque  vario 
usu  grammatici  quam  maxime  discrepent,  in  hoc  uno  plurimi 
consentiunt,  ut  aoristo  brevitatem  quandam  ac  celeritatem,  im- 
perfecto  autem  diuturnitatem  actionis  significari  dicant.  Hoc 
modo  ea  revera  in  universum  inter  se  differre  eo  magis  pnte- 
mus  oportet,  quod  grammatica  comparativa  idem  fere  docet. 
Itaque  summatim  tantum  hanc  rem  attingam. 


7)  Quod  Quintilianus  in  institutt.  oratt.  X.  1 ,  46  dicit:  Jgitur  ut 
Aratus  ab  Jove,  incipiendum  putat  ita  nos  rite  coepturi  ab  Homero  vi- 
demur",  id  in  arte  grammatica  quoque  valet;  nam  a  veterrima  lingua  — 
quae  apud  Graecos  Homerica  est  —  in  huiusmodi  quaestionibus  semper 
proficiscendum  est. 

Imperfecti  quideni  naturam  Stoici  iam  recte  ostenderunt, 
qui  id  πκρωγημ,ένον  παρατατιχόν  appellabant.  Varro  hoc 
vertit  praeteritum  infectum ;  si  autem  uti  mavis  vocabulo  im- 
perfecti,  id  caveas,  ne  hoc  nomine  iam  propriam  vim  huius 
temporis  designari  putes :  opponitur  enim  recte  a  Stoicis  prae- 
sens  imperfectum  praeterito  imperfecto,  quia  iii  utroque  et  in 
praesenti  et  in  imperfecto,  quae  nos  dicimus,  temporibus  actio 
infecta  seu  imperfecta  insita  est.  Ille  usus,  ex  quo  nomen 
imperfecti  cepit,  qui  inprimis  in  enimtiationibus  secundariis 
cernitur,  tum  demum  ortum  est,  cum  parataxis  enuntiationum 
hypotaxi  magis  magisque  superata  erat ;  apud  Homerura,  ubi 
hanc  quasi  nascentem  et  orientem  videmus,  retinuit  hoc  tem- 
pus  proprium  usum. 

Quod  denique  ad  aoristum  attinet,  cuius  1'ormas  Stoici 
nondum  e  ceteris  secernere  potuisse  videntur,  iam  Alexandrini 
eum  praeteritis  adnumerandum  esse  observaverunt.  De  eius 
autem  natura  quaestionem  instituere  difficilius  est,  quia  non 
exstat  praesens,  quod  huic  praeterito  opponamus.  Ille  qui 
dicitur  aoristus  primus  prorsus  seponendus  est,  ut  qui  poste- 
riore  quam  secundus  aetate  ortus  alterius  prorsus  acceperit 
significationem :  quod  Buttmannus  iam  vidit,  a  Georgio  Curtio 
autem  primo  certis  argumentis  probatum  est.8)  Ab  eis  igi- 
tur  aoristis  proficiscendum  est,  qui  dicuntur  secundi,  quamquam 
prius  sunt  orti.  Quos,  si  quidem  praeterita  sunt,  e  praeseuti- 
bus  ortos  esse  concludendum  est;  v.  c.  εβην,  έφ&άμην,  f'At;rot>, 
έγενόμην  praeterita  e  praesentibus  βήμι,  φΟ-άμαι ,  λίπω, 
γένομαι  ficta  esse  apparet;  si  enim  formationem  spectas  mi- 
nime  illa  differunt  ab  imperfectorum  formis  ut  εφην,  εκείμην, 
ελεγον,  έλεγόμ^ν,  quibus  praesentia  respondere  videmus  φημί, 
κεΐμαι,  λέγω,  λέγομαι.  Ιη  proclivi  autem  est  conicere  illo- 
rum  aoristorum  praesentia  olim  quidem  usiirpata  fuisse,  postca 
autem  amissa  esse.  Atque  CUrtius  nuper  demonstravit,  illa 
praesentia  revera  olim  in  usu  fuisse,  addiditque  causam,  ex 
qua  curnon  essent  servata  intellegeretur.  (cfr.  Zur  Chronologie 


8)  Zur  Chronologie  d.  indogerman.  sprachforschung  pg.  53, 

d.  indogerm.  sprachw.  pg.  50.)  Recte  igitur  Boppius  mihi 
videtur  docuisse,  non  ita  aoristum  et  imperfectum  proprie 
inter  se  differre,  ut  diversa  sint  tempora  —  utrumque  enim  nihil 
aliudest  acpraeteritum  —  sed  ita  ut  ille  ex  brevioris  stirpis  forma, 
hoc  e  longioris  variisque  additamentis  auctae  formata  sint. 
Differentia  autem  usus  apte  respondet  discrimini  formae,  nam 
aoristo,  quia  e  brevioris  stirpis  forma  duxit  originem,  recte 
indicari  actionem  brevi  absolutam,  imperfectum  autem  propter 
formae  pondus  et  maiorem  gravitatem  ad  diutius  durantis 
actionis  vim  significandam  aptissimum  fuisse  Boppius  optime 
exposuit.     (Gramm.  Comp.  II,  388.) 

Ex  eis,  quae  protulimus,  elucere  puto ,  tria  tantum  esse 
tempora  praeterita,  imperfectum,  plusquamperfectum,  aoristum; 
haec  autem  proprie  nullo  modo  ita  inter  se  differre,  ut  eis  varia 
indicata  sint  tempora  actionum,  sed  ita  potius,  ut  natura 
actionum  eis  expressarum  sit  diversa.  In  imperfecto  enim 
insita  fuit  notio  actionis  diutius  durantis,  in  aoristo  brevius 
absolutae,  in  plusquamperfecto  perfectae. 

Geo.  Curtius  has  διαφοράς  παρεληλν&ότος,  si  Dionysii 
voce  uti  licet,  quas  non  solum  in  praeterito,  sed  etiam  in 
praesentibus  et  futuris  temporibus  distinguendas  esse  docet, 
appellavit  species  temporum,  (quas  patria  sermone  dicimus: 
Zeitarten)  cfr.  Eiiauterungen  pg.  177: 

Ita  igitur  iuturis  de  quo  hoc  loco  non  agimus  omissis 
haec  verbi  tempora  disponenda  sunt: 

Praesens.  Praeteritum. 

actio  imperfecta,  longius  τί&ημι  έτί^ην 

durans 

actio  perfecta  τέ&είκα  ετεδείκειν 

actio  brevius  absoluta  1&W1*]  $&ην 

Ad  Stoicorum  igitur  doctrinam  nos  reversos  esse  vides; 
addidimus  tantum  aoristorum  definitionem. 

CAPTJT  Π. 

DE  AUGMENTI  VI  ATQUE  ORIGINE. 

Iam  cum  de  earum  verbi  formarum  natura,  in  quibus 
augmentum  invenitur,  satis  explicatum  sit,  nunc  quaerendum 
est,  quae  in  eis  augmento  attribuenda  sit  vis.  Qua  de  re  dis- 
putatio  ita-instituenda  est,  ut  praesentis  et  praeteriti  formis 
inter  se  comparatis  perpendamus,  quomodo  ex  formarum  dis- 
crimine  differentia  notionis  explicanda  sit. 

Ex  praeteritorum  autem  numero  hac  in  re  plusquam- 
perfectum  eximatur  necesse  est,  nam  aoristus  quidem  et  im- 
perfectum  e  veterrima  linguae  aetate  servata  sunt,  plusquam- 
perfectum  autem  posteriore  demum  aetate  ortum  est.  (cfr. 
Bopp.  Gram.  Comp.  IL,  533.)  Deinde  illud  cum  perfecto  non 
ita  conferri  potest,  ut  imperfectum  cum  praesenti,  quia  plus- 
quamperfectum  generis  activi  compositum  est;  e  conhmctione 
enim  stirpis  reduplicatione  auctae  cum  imperfecto  verbi  sub- 
stantivi  id  ortum  esse  Boppius  1.  1.  evincit;  Curtius  assensus 
est  (Tempp.  et  Modd.  pg.  332). 

Si  inter  se  comparamus  praesentis  et  praeteriti  formas 
ut  τί&ημι,  et  έτί&ην  (vel  [^fti]  et  ε&ην)  quibus  respondent 
apud  Indos  dadhami  et  adadham  eos  dupliciter  inter  se  dis- 
crepare  cognoscimus ;  primum  enim  in  praeteriti  forma  ε  syl- 
laba  augmentum  est  additum,  tum  in  fine  verbi  ι  littera  sub- 
tracta.  Accedit,  quod  μ  littera  a  Graecis,  qui  hanc  consonam 
in  exitu  vocis  ferre  non  poterant,  in  ν  mutata  est.  Eodom 
fere  modo  reliquarum  personarum  formae  cuiusque  praesentis 
et  cuiusque  praeteriti  inter  se  difterunt,  atque  ita  quidom 
ut  praesentis  formae  et  augmento  careant  et  in  universum 
plenioribus  terminationibus  instructae  sint,  praeteriti  autem 
augmento  sint  aucta  et  obtusioribus  terminationibus  utantur. 
Hi   duo    autem    terminationum    ordines,    quos    Buttmannus 

primus  distinxit  (Gramm.  graec.  ampl.  §.  87)  in  singulis  verbi 
Graeci  formis,  quippe  quae  tempore  procedente  mutilatae  sint, 
nonnunquam  accuratius  discerni  non  possunt;  proprie  autem 
eo  quo  dixi  modo  inter  se  differebant.  Hoc  vero  ordinum 
discrimen  ita  ortum  esse  Boppius  contendit,  ut  in  praeteriti 
formis  propter  syllabam  ante  verbum  positam  (i.  e.  augmen- 
tum)  pondus  terminationum  aliquomodo  imminutum  esset. 
Quae  coniectura  tantam  veri  speciera  prae  se  fert  ut  nemo 
eam  impugnaverit :  nec  de  hac  re  dubitari  posse  arbitror. 9) 
Ergo  ita  praeteritum  e  praesentis  forma  fictum  esse  apparet, 
ut  verbo  augmentum  additum  sit.  Ex  hoc  consequitur  aug- 
mento  solo  indicari  actionem  verbo  expressam  esse  praeteritam. 
Etiam  hoe  Boppius  primus  intellexit;  omnes  autem  fere  eum 
secuti  sunt.  ule  hanc  de  augmenti  vi  coniecturam  eo  confir- 
mavit,  quod  quemadmodum  factum  essetut  illa  syllaba  ε  hanc 
vim  esset  consecuta,  demonstravit. 

Nunc  igitur  ad  quaestionem  de  augmenti  ortu  habendam 
delati  sumus,  quam  cum  satis  incerta  sit  tantum  attingemus. 
Priusquam  autem  ad  Boppii  sententiam  exponendam  accedere 
possimus,  dicendum  est  de  eorum  coniecturis ,  qui  ante  eum 
augmenti  originem  indagavemnt. 

Etiam  veteres  hanc  rem  non  neglexerunt;  in  Etymol. 
Magno  enim  nomine  non  addito  grammatici  alicuius  sententia 
nobis  servata  est ,  quae  quamquam  non  recta,  tamen  sagaciter 
excogitata  est.  p.  820.  s.  ν.  ώγον  (ed.  Gaisford.)  legimus: 
άξιον  δε  ζητήΰαί  διά  τι  πάντοτε  μεγεθύνεται,  ο  παρατατικός ; 
%α\  εΰτιν  ειπείν  οτι  επειδή  6  παρατατικός  πλέων  κατά  την 
ΰημαϋίαν  τον  ένεΰτώτος•  (ο  γαρ  ενεότώς  ακαριαίος  έΰτι  και 
αμα  τω  kiyetifafow  έχει  καϊ  το  είναι'  6  δε  παρατατικός  παρα- 
τεταμένων έχει  την  ΰημαβίαν).  τούτον  χάριν  ως  πλεονεκτών 
κατά   την   όημαόίαν  πλεονεκτεί  την  αρχήν.     Hoc   subtiliter 


9)  cfr.  Βορρ.  Gramm.  Comp.  Π.  ρ.  488.  Curtius  quoque  assensus  est. 
cfr.  Tempp.  et  Modd.  pg.  129  zur  Chronologie  pg.  34:  priore  loco  hanc 
rem  ita  explicat:  „die  vermehrung  am  anfange  der  form  hatte  eine  ver- 
kuerzung  am  ende  zur  folge."  De  Schleicheri  sententia,  qui  fere  unus  non 
assensus  est,  infra  exponam. 

quidem  sibi  finxit  ille,  sed  ut  cetera  omittam,  duo  ante  omnia 
ei  obicienda  stmt,  alterum  quod  neglectis  plusquamperfectis 
et  aoristis  ex  una  tantum  forma  earum ,  quibus  augmentum 
additur,  imperfecto  naturam  augmento  definire  voluit,  alterum, 
quod  eam  huius  formae  significationem,  quam  posteriore 
aetate  demum  consecuta  est,  propriam  fuisse  posuit.  Supra 
(pg.  11)  enim  demonstravimus  praesenti  quoque  παρατατικού 
notionem  insitam  fuisse.  Itaque  illius  sententia  improbanda  est. 
Multo  propius  ad  veritatem  Philippus  Buttmann  videtur 
accedere;  is  (gramm.  gr.  ampl.  §.  81  adnot)  e  reduplicatione 
augmentum  natum  esse  conicit;  quod  duobus  comprobat 
argumentis,  uno  quod  pro  reduplicatione  ε  syllaba  saepe 
perfectis  adicitur,  altero  quod  aoristi  secundi  haud  raro 
apud  epicos  reduplicatione  augmenti  loco  instructi  sunt. 
Addere  fortasse  poterat  in  verbis  a  littera  vocali  incipienti- 
bus  augmenti  et  reduplicationis  formas  esse  easdem.  At  ex 
eo  quod  in  lingua  Graeca  formae  illorum  interdum  non  inter 
se  discrepant,  niliil  efficitur ;  nam  saepius  formae,  quae  postea 
nullo  modo  inter  se  differunt,  priore  linguae  aetate  diversae 
fuerunt.  Atque  ex  aliis  (praesertim  Sanscritica)  linguis  com- 
paratis  argumentis  certissimis  evinci  potest,  proprie  eas  dissi- 
millimas  fuisse.  Qui  autem  factum  sit,  ut  apud  Graecos  pro 
reduplicatione  s  syllaba  perfectis  interdum  addatur,  optime 
explicat  Curtius  in  element.  etymol.  ed.  alt.  pg.  637. ,υ)  ule 
quoque  alterum  argumentum ,  quod  Buttmannus  sumpsit  ex 
aoristorum  qui  dicuntur  reduplicatorum  forma,  in  libro  de 
verbi  Graeci  et  Latini  Tempp.  et  Modd.  scripto  pg.  15:i 
refellit.  Quo  .  loco  accuratissime  vim  illorum  aoristorum 
perscrutatus  in  eis  reduplicationem  non  augmenti  locum  ob- 
tinere  docuit,  sed  aliam  ob  causam  verbo  additam,  ita  ut 
oinne.s    possent,    quod    in    nonnullis    factum    esse    videnms. 

10)  Vestigia  veteris  discriiniiiis  in  his  verbis  ctiani  in  lingua  GrfU^ca 
exstant;  e.  g.  in  verbis,  quae  a  y  littera  incipiunt,  postea  qoidem  re- 
duplicatio  et  augmentum  non  distin^uuntTir,  aptid  Hoiueruin  autem  in 
lionmillis  vcrbis  veteres  Fortilae  serratafe  sunt.  ut  (>ερνηωμέι>ος  C  59  et 
ίςάπιομεν  η  .'}7ί>. 

etiam  augmento  instructa  esse.  Contra  id  autem,  qu@d 
Buttmann  1.  1.  dicit:  „Schon  der  umstand,  dass  beide  aug- 
mente  den  praeteriten  angehoeren,  laesst  erwarten,  dass  sie 
einerlei  ursprungs  seien;"  illud  proferendum  est,  quod  supra 
de  perfecti  natura  monuimus,  proprie  perfectum  non  esse 
praeteritum,  sed  praesens.  Accedunt  alia,  quae  contra  eius 
sententiam  afferri  possunt;  cum  vero  Curtius  iam  accuratis- 
sime  ea  collegerit  (Tempp.  et  Modd.  pg.  125),  omnia  hic 
enumerare  supersedeo ;  unum  autem  commemoro,  quod  maximi 
momenti  esse  existimo.  Ex  eo  enim,  quod  reduplicatio  omni- 
bus  verbi  modis,  quin  etiam  imperativo  communis  est,  aug- 
mentum  verbo  non  additur,  nisi  indicativo,  iam  eorum  naturas 
inter  se  differre  effici  cogique  potest.  Itaque  ut  perfectum  a 
praeteritis,  ita  reduplicatio  ab  augmento  segreganda  est. 

Franciscus  Bopp  duplici  modo  augmentum  oriri  potuisse 
statuit:  aut  ex  α  privativo  aut  e  radice  pronominis  demon- 
strativi  natuin  esse  putat.     (Gramm.  Comp.  II.  417  seqq.) 

Ipse  quidem  α  privativum  esse  augmenti  quasi  fontem 
mavult.  Eecte  quidem  illud  ε  (augmentum)  Graecorum,  cum 
augmentum  in  Indorum  et  veterum  Persarum  linguis  a  esse 
videamus,  pro  vetere  α  positum  esse  conclusit;  saepissime 
enim  recentius  ε  respondet  antiquiori  a.  Minus  autem  pro- 
bari  potest,  quod  illud  t  vel  α  idem  esse  voluit  atque  α  pri- 
vativum.  Nam  vir  doctissimus  nisi  fallor  in  eo  errat,  quod 
illo  α  addito  indicari  opinatur  actionem  verbo  expressam  non 
praesentem  esse  ideoque  praeteritam.  Si  enim  ante  verbum 
particulam  negativam  anteponimus ,  non  negamus  actionem 
esse  praesentem,  sed  potius  actionem  omnino  aut  factam  esse 
aut  fieri  aut  futuram  esse.  i.  e.  ipsa  negatur  actio ;  ad  tem- 
pus  autem  actionis  negatio  referri  non  potest.  Hoc  Curtius 
(Tempp.  et  Modd.  pg.  128)  contra  Boppium  rectissime  monuit. 

Nuper  autem  huius  sententiae  exstitit  defensor  Akenius, 
qui  augmentum  ab  α  privativo  profectum  esse  obtinuit,  ita 
autem  rem  vertit,  ut  augmento  negare  diceret  actionis  veri- 
tatem.  Dixit  enim  in  libro  de  verbi  Graeci  temporibus  et 
modis  ann.  1861  edito  pg.  46:   „Sonach  bleibt  uns  nur  die 

moglicbkeit,  die  modale  bedeutung  der  sogenannten  praeterita 
als  die  ursprungliche  aufzustellen,  d.  h.  zur  bedeutung  der 
vergangenheit  gelangten  diese  nur  dadureb,  dass  die  ver- 
gangenheit  das  erste  nicht  wirkliclie  war,  wofur  die  sprache 
eines  ausdrucks  bediirftig  wurde;  ausgesprocben  war  durch 
sie  immer  uur  die  niclitwirklichkeit. u  Praeteriti  igitur  formam 
ille  proprie  non  temporis  ratione  a  praesenti  differre  opinatur, 
sed  quod  mireris,  modi.  Non  vereor  ne  multis  haec  opinio 
comprobetur.  Priinum  enim  omnia  fere,  quae  Curtius  1.  1. 
contra  Boppium  dixit,  simul  in  Akenii  opinionem  cadunt,  neque 
ullo  modo  ea  refellere  ille  conatus  est. l ')  Deinde  ex  illa 
praeteriti  notione,  quam  ille  genuinam  fuisse  opinatur,  quo- 
modo  vera  praeteriti  notio  evadere  potuisset,  accuratius  erat 
exponendum;  equidem  talem  transitum  nunquam  demonstrari 
posse  censeo.  Denique  eum  nemini  persuasurum  esse  puto, 
illam,  quam  sexcenties  apud  Homerum  praeteritum  habet  vim, 
ab  illa  esse  profectam,  quae  rarissime  in  lingua  Homerica  ei 
insita  est ;  si  quidem  veterior  ea,  quam  voluit,  vis  esset,  apud 
Homerum  saepius  eam  inveniremus. 

Pluribus  merito  altera  Boppii  de  augmenti  origine  con- 
iectura  placuit.  ε  enim  vel  α  radicem  fuisse  pronominis  de- 
monstrativi  ille  1.  1.  ostendit.  Haec  autem  radix  eo  consilio 
ante  verbum  ab  Iudogermanis  positum  est,  ut  in  praeteritum 
tempus  ea  quasi  demonstrarent ;  atque  sic  ortum  est  aug- 
mentum.  Quemadmodum  hoc  factum  esse  possit,  optime 
Curtius  (in  Tempp.  et  Modd.  pg.  129)  explicavit;  praeteritum 
v.  c.  εδων  proprie  vertendum  esse  dixit  „  damals-geben-ich  * . 
Praeter  alios  Henricus  Steinthal  banc  sententiam  accepit  et 
nonnulla  addidit,  ut  hunc  pronominis  demonstrativi  usum 
melius  illustraret. 12)  Atque  mihi  quidem  videtur  affirmari 
posse  hanc  explicationem,  quanquam  quia  res  est  incertissima 


11)  Praecipue  contra  eius  sententiam  paucis  mutatis  id  interponeiuluin 
est,  quod  Curtius  1.  1.  dicit:  so  gewiss  die  vergangenheit  nicht  gegenwart 
ist,  so  nnwahrscheinlich  ist  es,  dass  die  sprache  sie  als  solche  bezeichnet. 

12)  Zur  charakteristik  der  typen  des  menschl.  sprachbaues  pg.  285. 

prorsus  rectam  et  veram  esse  asseverare  vix    ullus   audebit, 
tamen  vero  proximam  esse. 

Eius,  quod  Albertus  Hoefer  de  augmenti  origine  coniecit 
in  libro,  quem  inscripsit :  Beitrage  zur  Etymologie  und  ver- 
gleichenden  Grammatik  I.  pg.  388,  mentionem  facere  sufficiat. 
Ille  quidem  e  Germanorum  ga,  Indorum  sa  augmentum  ortum 
esse  indicavit.  Jam  autem  ante  eum  Jacobus  Grimm  (Gramm. 
German.  IV.  149)  et  Ferdinandus  Becker  in  libro,  qui  inscri- 
bitur,  Organanism  der  sprache  pg.  43.  illud  ga  idem  esse 
atque  augmentum  censuerunt.  Ea  autem  argumenta,  quae 
Boppius  contra  eos  protulit  (Gramm.  compar.  II.  411)  a  nullo 
adhuc  refutata  sunt  atque  meo  iudicio  ita  sunt  comparata, 
ut  hodie  eos  errasse  nemo  harum  rerum  paullo  eruditior  ne- 
gare  possit. 

Accuratius  de  Theodori  Benfey  sententia  agendum  est, 
quia  huc  usque,  quantum  ego  scio,  nemo  eam  impugnavit, 
complures  autem  assensi  sunt.  IUe  silentio  praeteriens  Boppii 
aliorumque  coniecturas  veterrimam  augmenti  formam,  ait,  a 
(i.  e.  a  longum)  fuisse;  hoc  a  pronominis  non  usitati  casum 
iustrumentalem  esse,  hunc  autem  instrumentalem  habuisse  non 
propriam  sed  sociativi  vim,  vertendum  igitur  a  esse  „mit 
dem.K  l3)  Deinde  sma  adverbio  Sanscritico  et  ga  praefixo 
Germanico  quibus  similem  atque  illi  a  vim  et  usum  attribuit, 
cum  augmento  comparatis,  ut  explicet,  quomodo  his  praeteritum 
indicari  possit,  addit:  „sie  bezeichnen  demnacb  die  verbal- 
form,  die  sie  nachher  bestimmen  sollen  als  ausdruck  einer 
etwa  mit  einer  anderen  zugleich  vollzogenen  handlung,  geben 
ihr  also  eine  relative  bedeutung."  Paullo  post  hanc  no- 
tionem,  quam  dicit  relativam,  affirmat  genuinam  esse  praete- 
riti  vim.14) 


13)  cfr.  Allgemeine  monatsschrift  fiir  wissenschaft  und  litteratur  1854. 
p.  734:  skizze  des  organismus  der  indogermanischen  sprachen,  cfr.  et 
eiusdem  gramm.  Sanscrit.  min.  pg.  85. 

14)  Illam  imperfecti  vim  Benfeium  hoc  loco  antiquissimam  habuisse 
opinor  —  nec  enim  satis  patet,  quod  voluerit  —  quam  nos  vemaculo 
sermone  definimus:  Gleichzeitigkeit  der  vergangenheit. 

Mirum  est,  in  quot  errores  hac  in  re  delapsus  sit  vir 
doctissimus.  Id  potissimum  intellegere  non  possum,  quemad- 
modum  illam  imperfecti  vim,  quam  demum  apud  Graecos  poste- 
rioris  aetatis  recepit,  qua  in  antiquiore  et  Indorum  et  Grae- 
corum  lingua  caret,  proprium  fuisse  non  solum  imporfecti, 
sed  etiam  omnium  praeteritorum  statuere  potuerit. 1δ)  Qua 
in  re  ad  grammatici  veteris,  de  quo  supra  (pag,  12)  est  di- 
ctuni,  opinionem  reversum  esse  eum  certe  miraris,  qui  iii 
aliis  grammaticorum  veterum  certissima  testimonia,  quae 
summa  fide  sunt  digna,  prorsus  neglegit  et  contemnit.  De- 
inde  nullum  exemplum  ille  protulit,  atque  nullum  in  Graeca 
certe  lingua  exstare  affirmo,  quo  probetur,  pronominis  casum 
unquam  hoc  modo  cum  verbo  coniunctum  esse  posse ;  praeser- 
tim  in  antiquissima  lingua  hoc  minime  licuit.  Tum  perperam 
cum  augmento  illud  ga  Germanicum  confert,  nam  id  non  solum 
praeterito,  sed  etiam  praesentium  formis  vel  etiam  substan- 
tivis  saepissime  additur.  Denique  ex  illa  notione  relativa 
quam  ille  ita  explicat  „einer  mit  einer  anderen  zugleich  voll- 
zogenen  bandlung"  nullo  unquam  tempore  facta  esse  potest 
notio  actionis  ante  aliam  gestae;  hoc  vero  ad  illius  senten- 
tiam  redarguendam  maximi  momenti  esse  patet.  Tantum 
dubitari  potest,  num  vetus  augmenti  forma  a  fuerit;  qua  in 
re  Augustus  Schleicher  Benfeio  assensus  est  (Gram.  comp. 
Compend.  pg.  567).  Benfey  1.  1.  hac  fere  argumentatione 
suam  opinionem  comprobare  conatur:  in  imperfectis  ημελλον, 
ηδννάμην,  ήβόνλομην  η  augmentum  est,  (quod  respondet  san- 
scritico  a);  saepissime  pleniores  autem  formae  imminuimtur, 
rarissime  tenuiores  auctas  esse  constat;  ergo  in  illis  imper- 
fectis  η  non  ex  ε  productam,  sed  in  omnibus  reliquis  verbis, 
quae  ε  augmento  instructa  sunt,  ε  ex  η  est  correptum.  Iam  verum 
eius  argamentandi  ratio  probari  non  potest:  accedit,  quod  ab 
antiquiore  linguae  aetate  illae  formae  ut  ήμελλον  etc.  alie- 
nae  sunt;   apud   Homerum    enim  in  tot    versibus  nunquam, 

15)  Imperfectum  cnim  hanc  vim  tum  demum  consccutuin  cst,  cum 
eittfl  in  eDQntiationibus  .seeundariis  usus  ortus  erat,  de  quo  supra  Piriinus 
pgT.  18. 

2 


18 

apud  Hesiodum  et  Aeschylum  rarissime  eas  invenimus,  saepius 
demum  apud  Atticos  posteriores.  Tum  quomodo  augmentum 
temporale  verborum,  quae  ab  ι  vel  ν  litteris  incipiuut,  explicari 
potest,  si  η  genuina  augmenti  forma  est?  Ex  ύ\  enim  ettbrevi,  η  et 
ν  brevilitterarum  contractione  nunquam  ι  longum  et  ν  longumfieri 
potuerunt.  Eo  magis  autem  in  his  formis  η  ex  productione 
esse  factum  putare  licet,  cum  in  Graecorum  lingua  mediae 
et  infimae  aetatis  s  augmentum  saepissime  in  η  transire  vi- 
deamus  cfr.  Mullach  gramm.  graec.  vulg.  pg.  248. 16) 

Kestat,  ut  pauca  de  ea  ratione  dicam,  qua  Heyse  aug- 
mentum  Graecorum  explicandum  esse  putat ;  ille  dicit  (System 
pg.  457):  „Wenn  auch  das  augment  auf  einen  pronominal- 
stamm  a  (jener,  da,  damals,  uberbaupt  binweisung  auf  etwas 
entferntes)  zuruckzufuhren  sein  mag,  so  war  doch  diese  be- 
deutung  dem  griechischen  sprachgefuhl  vollig  fremd;  das 
wachsen  um  eine  silbe  im  anlaute,  welche  zugleicb  den  ton 
auf  sich  zog,  batte  nur  die  symbolische  bedeutung  des  vor- 
mckens  in  die  vergangenbeit,  mir  so  erklart  sicb  das  tem- 
porale  angment."  Quomodo  haec  intellegi  voluerit,  ita  solum 
accurate  exponi  potest,  ut  fusius  dicatur  de  tota  yiri  ingenio- 
sissimi  doctrina,  qui  sonos  esse  notionum  symbola  putat.  Ei 
qiiidem,  qui  illam  ignorat,  satis  mira  haec  dicta  videantur; 
nam  qui  verbum,  cui  syllaba  anteponitur,  eo  praeteriti  notionem 
recipiat,  non  patet.  Quod  illo  loco  contra  Boppium  dixit, 
augmentum  temporale  si  eius  sententiam  sequamur  explicari 
non  posse,  Curtius  optime  ita  redarguit,  ut  explicaret  aug- 
menti  temporalis  formam  (cfr.  Erlauterungen  pg.  92). 

Sed  satis  iam  verborum  de  hac  re  nimis  incerta;  liben- 
ter  quidem  concedo  et  nommlla  esse  quae  contra  illam  opi- 
nionem,  quam  .-ecutus  sum,  proferri  possint  et  excogitari 
posse  alias  rationes,  quibus  augmentum  oriri  potuerit.  T)e 
illa  re,  quae  statui,  prorsus  certa  esse  non  conteudam,  dum- 
modo    id  mihi   detur,  ut   augmentum    demonstraverim    non 

16)  Hlud  argumentum  quod  ex  Indorum  augmenti  temporalis  forma 
Benfey  sumpsit  ad  comprobandam  suam  sententiam  in  Gramm.  Sanscr. 
min.  1.  1.,  refellit  Bopp  Gr.  Comp.  Π,  413. 

esse  supervacaneum  quoddam  additamentum ,  sed  maxime  ad 
praeteriti  vim  necessarium.  Atque  de  hac  re  minime  dubi- 
tari  posse  puto;  et  iam  de  ea  omnes  fere  recentiores  consen- 
tiunt. 17)  Quid  igitur?  nonne  hac  de  causa  Hermanno  conce- 
dendum  est,  non  esse  augmentum  in  eas  res  referendum, 
quae  prouti  commodum  videretur  nunc  usurpari  uunc  neglegi 
solita  fuerint?  Equidem  aio,  atque  plerosque  eius  sententiam 
accepturos  esse  arbitror.  Haud  paucos  autem  coutra  Herman- 
num  id  interposituros  esse  bene  scio,  ut  pro  metri  commo- 
ditate  Homerum  augmentum  omisisse  dicant.  Itaque  prius- 
quam  transeam  ad  explicandam  sententiam  meam,  de  horum 
opinione  accuratius  mihi  disserendum  est. 


CAPTJT  III. 

QUAERITUR  NUM  METRI  CAUSA  HOMERUM  AUGMENTUM 
OMISISSE  PONI  POSSIT. 

Omnes  qui  augmentum  metri  causa  a  poeta  omissum 
esse  volunt,  in  eo  peccare  solent,  quod  non  satis  secernunt, 
quae,  cum  metro  essent  non  apta,  poeta  si  eis  uti  voluit, 
utique  mutanda  erant,  ab  eis,  quae  metro  quidem  non  adver- 
santur,  sed  eo  consilio  variata  esse  videntur,  ut  paullo  ele- 
gantiores  ita  eis  efiicerentur  versus.  Atqui  haec  mutationum 
genera  multum  inter  se  differunt,  nam  quae  metro  utique  re- 
pugnant,  eo  paullo  liberius  et  violentius  commutari  posse 
concedimus,  de  eis  autem,  quae  metro  minime  adversantur, 
alia  ratione  iudicandum  esse  nemo  negabit.  Ita  igitur  con- 
tra  lios  agendum  esse  putavi,  ut  illa  duo  genera  semper 
distinguerem. 


17)  Ei  illorum  numero  quoJammodo  Augustus  Schleicher  ezimendus 
«'st,  e[uem  in  Gramm.  Comp.  Compcnd.  pg.  581  u  patilo  diversam  Benten- 
liam  eecutum  esee  apparet;  de  qua  infra  dicendi  locus  erit. 

Quod  ad  primum  attinet,  nonnulla  quidem  praeterita 
augmento  instructa  ut  έλαβε,  έβαλε,  έβάλετο,  εγενετο  per  se 
in  hexametris  usurpari  non  possunt.  Hoc  rectissime  illi  qui- 
dem  protulerunt ;  sed  ex  hac  re  non  conficitur  ut  augmentum 
in  eis  abici  oportuerit.  Homerus  enim,  quemadmoduni  eius- 
modi  formas  metro  aptiores  fecerit,  ex  formis  ut  ήνορέη, 
ηνεμόεις  et  aliis  (cfr.  Krueger  dial.  graec.  §.  2,  2,  2,)  cogno- 
scere  possumus,  in  quibus  primam  syllabam  metri  causa  pro- 
ductam  esse  apparet.  Sed,  dixerit  quispiam,  Homerus  eodem 
iure  priniam  syllabam  omittere  potuit;  quod  saepius  factum 
esse  videmus,  nam  ex  αόταχνς  fit  ύτάχνς,  ex  άότεροπή  6τε- 
ροπή,  ex  άόεαφίς  ΰταφίς  etc.  cfr.  Krueger  dial.  gr.  §  8,  2,  2. 
De  hac  autem  re,  quanquam  illa  in  Kruegeri  grammatica 
retinentur,  viri  docti  non  amplius  dissentiunt :  a  Lobeckio 
enim  (Patholog.  elem.  I,  40)  et  a  Gurtio  (Etymol.  elem.  ed. 
alt.  pg.  520)  argumentis  nihil  dubii  relinquentibus  demon- 
stratum  est,  in  illis  prothesi  seu  ut  Lobeckius  mavult  pros- 
thesi  a  vel  aliam  vocalem  verbo  esse  additam  ideoque  brevio- 
rem  formam  non  iuniorem,  sed  antiquiorem.  His  autem 
exemplis  refutatis  nulla  relicta  sunt,  quibus  effici  possit  un- 
quam  syllabam  verbi  primam  ab  Homero  metri  causa  recisam 
esse.  Accedit,  quod  prLmam  syllabam  in  ullo  vocabulo  sine 
idonea  ratione  omitti  non  posse  ex  ipsa  rei  natura  sequi  vi- 
detur.  Nempe  si  in  αθάνατος  qua  voce  ut  proceleusmatico 
proprie  poeta  in  versu  hexametro  uti  non  potuit,  α  primum 
deiectum  esse  metri  causa  videres,  certe  mirareris;  eodem 
autem  modo  mirandum  esset,  si  in  έτνπτομ,εν,  ετνπτετε  etc. 
illud  ε  poeta  metri  causa  omisisset.  De  hoc  mutationum  ge- 
nere  igitur,  si  augmenti  oniissionem  spectamus,  cogitare  non 
licet;  poetae  enim  in  illis  formis  supra  allatis  littera  ε  in  η 
producenda  erat,  eam  autem  omittere  non  erat  licitum. 

In  lingua  Attica  plusquamperfectum  saepe  augmento  non 
instructum  esse  liaud  ignoro.  Hoc  autem  eodem  modo  expli- 
candum  est,  quo  augmentum  duplex,  augmentum  ante  prae- 
positionem  positum,  augmentum  η,  quo  verba  δνναμαι,  βον- 
λομαι,  μέλλω  utuntur,  quae  cuncta  in  Homerica  dialecto  non 

in veniuntur ;  Attici  autem  ea  ferebant,  quia  minus  augmeati 
vim  perSpiciebant.  Accedit  quod  poctae  tragici  rarissime 
plusquamperfecti  iormis  augmeuto  orbatis  utuntur  et  quod 
apud  prosaicos  veteriores  ut  apucl  Thucydidem  lectio  fere 
Bemper  incerta  est.  (Krueger  gr.  graec.  28,  11).  Demque 
Graecos  posterioris  aetatis,  cum  propriam  augmcnti  vim  igno- 
rarent,  atque  non  satis  augmentum  et  reduplicationem  discer- 
nerent,  augmontiun  plusquamperfecti  omisisse,  quia  redupli- 
cationi  aiigmentum  addere  lioluerint,  haud  absonum  est  sumere. 
Itaque  de  hac  augmenti  abiectione  prorsus  alia  ratione  iudi- 
candum  est,  ac  do  augmento  apud  Homerum  omisso. 

Itaque  tencndum  est,  si  poeta  metri  causa  augmentum 
abiecerit,  non  necessitate  coactum,  sed  ad  arbitrium  illud  fe- 
cisse  putandum  est.  At  num  quod  sibi  uoii  permisit,  ubi 
excusationem  quasi  necessitatis  babebat,  id  eum  tcmere  sibi 
indulsisse  opinaris,  ubi  nequaqiiam  nietrum  postulabat?  Meo 
quidem  iudicio  boc  minime  Homero  dignum  fuisset  atque  cum 
Karolo  Friderico  Ameis  consentio,  qui  acerbius  sed  rectissime 
de  eis  dicit,  qui  statuant  de  eiusmodi  rebus:  „das  mctrum 
bestimmend.  oder  das  metrum  cntscheidend,  die  scbeinen  den 
dichterfursten  zu  einem  verse  macbeudeu  dicbterling  lierab- 
zusetzen."  Illud  quidem  concedendum  est,  in  nonnuUis  voca- 
bulis,  quae  metro  rcpugnant,  syllabam  a  poeta  productam  vel 
metathesin  litterarum  effectam  esse  vel  alia  similia ;  nunquam 
autem  tam  atrociter  mutilavit  verba,  ut  βή  ex  εβη,  ΰνη  ex 
εΰτη,  φάτο  ex  έ'φατο,  ΐδεν  ex  είδεν  eum  fecisse  credere  pos- 
simus.  Accedit,  quod  in  multis  formis,  ut  in  εβη,  εφατο, 
εϋτη  ea  vocis  syllaba  detracta  csset,  quam  accentus  tuetur; 
quod  vix  exemplis  e  Graeca  lingua  sumptis  ita  illustrari  potest 
ut  de  liac  re  permira  nullum  dubium  relinquatur. 18)  Ma- 
xinii  autem   momenti  id  esse  puto,   ut    vel   concesso  rem   so 


a 


18)  Hac  in  re  quod  a  Geoigii  Curtii  viri  ante  omnes  reverendi  scn- 
fcentia  recedere  cogor,  quam  mnximc  doleo.  Sed  ca,  quae  ille  in  Kulm. 
annal.  X.  334  ezposuit,  ut  syllabas  <{uas  accentua  tuetur,  oniitti  possc 
demonstraret,  Corseea  refatasse  mihi  vidctur  (kritieehe  Beitrage  /ur  la- 
teinischen  formenlehre,  pg.  580  cfr.  eiiain  aosspraohe  II,  1G0  seqq). 

ita  habere,  ut  illi  volunt,  saepissime  nulla  causa  augmenti 
abiecti  perspici  potest.  cfr.  Krueger  dial.  gr.  §.  28,  2,  1; 
ut  reliqua  praetermittam,  cur  eiusmodi  verba  ut  αχννμι, 
α  ομοα,  ερδω  augmento  semper  careant,  sic  nullo  modo  ex- 
plicari  potest.  Ea  enim  utrum  augmento  sint  instructa,  nec 
ne,  ad  metrum  nihil  attinet.  19)  Fuerunt,  qui  hac  in  re  eu- 
phoniam  quandam  poetam  respexisse  putarent;  quibus  illud 
unum  obiciam,  quod  iam  Hermannus  perspexit,  augmentnm 
non  esse  in  eis  rebus  numerandum,  quae  ad  arbitrium  mmc 
adiciantur,  nunc  omittantur.  Atque  nunquam  neglegendum 
est ,  de  antiquiore  lingua,  hic  agi  in  qua  veterem  significatio- 
nem  plurima  retinuisse  censeamus  necesse  est.  Itaque  sylla- 
bam,  qua  addita  significatio  verbis  non  mediocriter  mutatur, 
euphoniae  causa  omissam  esse  parum  verisimile  est. 

Huic  disputationi  quaestionem  de  Augusti  Schleicher  sen- 
tentia  adiungimus.  Qui  cum  augmentum  metri  causa  modo 
adici  modo  detrahi  neutiquam  statui  posse  intellexisset,  alio 
modo  augmenti  omissionem  explicare  conatus  est.  In  gramm. 
comp.  compend.  pg.  584,  ubi  de  aoristi  secundi  forma  dis- 
serit,  dicit:  „Die  wurzel,  welche  etc,  wird  mit  den  secim- 
daren  personalendungen  versehen,  ein  casus  des  pronominal- 
stammes  a  (demonstrativ),  der  auf  die  vergangenheit  hinweist, 
tritt  adverbiell  vor  dieselbe,  und  schmolz  vielleicht  schon  vor 
der  sprachtrennung  an  dieselbe  an  das  sogenannte  augment; 
dies  element  kann  jedock  stets  auch  felilen."  Hoc  si  ita  se 
haberet,  nou  esset,  cur  causam  augmenti  omissi  quaereremus. 
Atque   per   se   hanc   opinionem  verisimilem  esse  negari   non 

19)  Imm.  Bekkerus,  cum  augmentura  ad  arbitrium  a  poeta  nunc  ad- 
ditum  nunc  omissum  esse  opinaretur,  non  dubitavit,  ut  versus  efficerentur 
suo  iudicio  elegentiores,  contra  codicum  auctoritatem  pennulta  augmenta 
recidere  nonnulla  addere.  Rectissime  autem  Lehrsium  hac  in  re  eum 
impugnavisse  arbitror  (de  Aristarchi  stud.  Homer.  ed.  alt.  Epimetr. 
p.  414)  cfr.  etiam,  quae  W.  Kaiser  contra  Bekkeram  protulit  in  Philol. 
XVIII,  pg.  677.  —  Accuratius  de  tota  re  Grasshoffius  egit  in  libello, 
quem  inscripsit:  „Zur  kritik  des  homerischen  textes  in  bezug  auf  die  ab- 
werfung  des  augments.  Dusseldorf.  progr.  1851;  quem  quod  inspicere 
mihi  non  licuit,  doleo. 

potest.  Sed  tum  quaestio  oritur,  qui  discrimen  terminationuni 
illud,  de  quo  supra  egimus,  natum  et  qui  factum  sit,  ut  prae- 
sens  plenioribus,  imperfectum  obtusioribus  instructa  sint. 
Schleicherus  hoc  non  explicat,  nec  ullo  modo  explicari  potest, 
nisi  ita,  ut  Boppius  vult.  Iam  si  quando  augmentum  ita 
cum  verbo  coniimctum  erat,  ut  eius  vi  terminationes  immi- 
nuereiitur,  eodem  tempore  augmentum  etiam  non  adhibere 
lieitum  fuisse  nemo  opinor  erit,  qui  statuat.  Schleicherus 
igitur  non  propter  augmentum  verbo  additum  terminationes 
imminutas  esse,  sed  alio  modo  terminationes  obtusiores  ortas 
esse  sumat  oportet.  Cum  autem  causa,  ob  quam  ortae  sint, 
neque  adsit  neque  inveniri  possit,  augmentum  revera  causam 
illam  fuisse  nobis  censendum  est.  Sequitur  igitur  Schleiclieri 
opinionem  de  augmenti  omissione  improbandam  esse. 

Iam  vero  cum  satis  me  refellisse  arbitrer,  quae  de  aug- 
mento  omisso  hic  docet,  atque  quae  illi,  exponam,  quae  mihi 
de  hac  re  statuenda  esse  videantur. 


π. 


CAPUT  IV. 

DE  AUGMENTI  IN  OBATIONIBUS  USU. 

Postquam  quae  praefanda  esse  videbantur ,  exposuimus, 
ad  propositum  ipsum  accedimus.  Cum  vero  omnis  disputatio 
mea  cle  augmento  omisso  instituta  ex  eis  pendeat,  quae  su- 
pra  demonstrare  conatus  sum,  paucis  illa  hoc  loco  complecti 
noii  alienum  esse  arbitror.  Tria  potissimnm  simt  quae  ut 
confirmarem  enisus  sum: 

primum  augmento  indicari  actionem  verbo  expressam 
esse  praeteritam. 

deinde  augmentum  sine  idonea  ratione  abici  non  potuisse. 

denique  non  metri  causa  acldi  aut  omitti  solere. 

Quae  si  recte  se  habent,  ex  eis  augmenti  abiectionem  in 
Homerica  quoque  lingua  exstare  rationem  concludendum  est. 
Idcirco  id  niiiic  agendum  qiiemadmodum  illa  ratio  possit  re- 
periri.  Qua  in  re  maxime  num  fortasse  e  magna  verborum 
multitudine  pars  secerni  possit,  inqnirendum  esse  ratus,  post- 
quam  multis  modis  frustra  ea  dividere  tentavi,  tandem  ali- 
quando  res  milii  bene  successit.  Ita  enim  omnino  seiungendum 
esse  intellexi ,  ut  inter  orationes  illas  quas  poeta  narra- 
tioni  inserit,  et  narrationem  ipsam  distingueretur.  Hoc  quan- 
quam  primo  qiiidem  aspectu  mirum  esse  opinabar,  tamen 
cum  rem  saepius  animo  reputavissem,  ab  ea  non  destiti, 
atque  contigit  mihi,  ut  aliquid  reperirem,  quod  usque  adhuc 
grammaticos  latuit.  Quae  observaverim ,  nunc  ostendam  et 
ita  quidem,  ut  primum  de  augmento  in  orationibus  omisso 

exponam.  Eo  autem  consilio  de  hac  re  ago,  ut  augmentum 
ad  arbitrium  modo  omittere  modo  addere  poetae  non  licitum 
fuisse  sed  certas  legea  quasdam  eurn  observasse  demonstrem. 
Qua  ratione  autem  hae  leges  explicandae  sint,  quaerere  hoc 
loco  praetermitto. 20) 

(Jno  quidem  iure  cum  de  hac  re  agatur,  inter  orationum 
et  narrationis  verba  distinguendiim  esse  dicam,  e  tabula  infra 
apposita  elucebit.  In  ea  ex  octo  libris  et  e  quattuor  librorum 
partibus  et  Iliadis  efc  Odysseae  ita  enumeravi  verba,  ut  du- 
plioiter  illa  dividerem,  tum  prouti  in  orationibus  et  narratione 
iiiveniuntiir ,  tum  pro  variis  eorum  temporibus.  Tempora 
autem  praeterita  ita  divisi,  ut  qnae  augmento  instructa  sunt 
et  quae  eo  carent,  discernerem,  sub  litt.  A.  illa  invenis,  quae 
in  orationibus,  sub  litt.  B.,  quae  leguntur  in  narratioiie. 21) 

A.  verba  quae  in  orationibus  inveniuntur. 


II. 

praett.  augm. 

20)  Annotare  ηοη  omitto,  in  vetcrrimis  canninibus  Indicis  quoque 
angmentum  verbomm  saepissime  omissum  esse.  Atque  Indorum  gram- 
matici  semper  praeteritum  augmento  instructum  et  praeteritum  eo  orba- 
tum  segregant;  sed  sicuti  in  ceteria,  ita  in  hac  re  nihil  illi  de  formaram 
significatione  doccnt. 

21)  F.  Λ.  Wolfii  rccciisioiiem  alterani  BCCUtufl  smn. 

Qui  accuratius  hanc  tabulam  perlustaverit ,  eum  non  fu- 
giet,  iuter  verba  orationum  et  narrationis  recte  me  distin- 
xisse;  eorum  tempora  enim  ita  inter  se  differre  apparet,  ut 
in  orationibus  praesentia,  perfecta,  futura  (Nr.  I.)  et  praete- 
rita,  quae  aiigmento  instructa  sunt  (Nr.  II.),  numero  cetera 
multo  exsuperent,  in  narratione  contra  praeterita  et  quae  aug- 
mento  utuntur  (Nr.  II.)  et  quae  eo  carent  (Nr.  ΠΙ.)22)  In 
orationibus  eiiim  ex  1455  verbis  tantum  centum  quattuor  prae- 
terita  augmento  non  instructa  simt  (Nr.  III.),  in  narratione 
ex  3150  verbis  centum  undeviginti  praesentia,  futura,  per- 
fecta  (Nr.  I.)») 

Deinde  inspectio  huius  tabulae  docet,  aliquod  saltem 
discrimen    inter   usum  praeteriti    augmento  iustructi  et  non 


22)  Quo  iure  Imperfecta,  Plusquamperfecta ,  Aoristos  communi  prae- 
teritorum  nomine  comprehendam,  neque  amplius  inter  ea  accuratius  di- 
stinguam,  supra  demonstravisse  mihi  videor. 

23)  Quibus  conditionibus  praesentia  et  perfecta  in  narratione  usurpata 
essent,  iam  Ludovicus  Friedlander  accuratissime  demonstravit.  (Philol.  VI.) 

instructi  intercedere,  nam  lioc  in  narrationibus  saepissime,  in 

orationibus  multo  rarius  invenitur.  Haec  res  non  ita  expli- 
cari  potest,  ut  ciun  in  orationibus  rarior  praeteriti  temporis 
usus  sit,  in  eis  rariorem  simul  augmenti  omittendi  opportuni- 
tatem  fuisse  statuamus.     Nam 

in  narratione  1254  |  praeterita       et  1778  eo  non 
|  augmento  instructa      aucta 
in  orationibus  illis     329  augmento     et  104  non 

aucta  aucta 

invenimus;  illorum  numerus  ad  horum  rationem   fere  liabct 
in  narratione  iit   7  acl  10 
in  oratione      ut   7  ad    2. 

Quamquam  ex  hac  re  certius  nihil  concludi  posse  apparuit, 
tamen  cum  primum  hoc  observavi,  ad  spem  erectus  sum,  fore 
ut  illis  locis  ubi  in  orationibus  augmentum  abiectum  est, 
comparatis ,  regulam  quandam  a  poeta  servatam  esse  per- 
spicerem ;  nec  spes  me  fefellit. 

Accuratius  quidem  rem  inquirens  in  nonnullis  orationum 
locis  multitudinem  praeteritorum  augmento  orbatorum  inve- 
niri  primum  observavi.  Quae  cum  compararem,  in  hoc  inter 
se  consentire  vidi,  ut  ab  illo,  qui  loquitur ,  ibi  aliquid  fusius 
narraretur,  quod  minus  ad  eam,  de  qua  agebatur,  rem  per- 
tineret.  Itaque  his  locis  narratiuncula  orationi  inserta  est. 
Priusquam  autem  transeam  ad  ea,  quae  cx  his  conchidenda 
sunt,  exempla  aiferam  nonnulla. 

In  illa  Nestoris  contione,  quae  incipit  a  versu  254  libr.  Α., 
postquam  in  tot  Achillis,  Agamemnonis,  Calchantis  aliorumquc 
orationibus  tria  tantum  praeterita  invenimus  augmento  non 
instructa,  in  his  quattuordecim  versibus  decem  exempla  aug- 
menti  omissi  reperimus.  Hoc  loco  autcm  Nestor  Acliilli  et 
Agamemnoni,  quos  ut  sequantur  consilinm  suum  coinmovere 
vult,  iam  prius  alios  heroes  eosquc  praeclariores  suo  consilio 
usos  esse  narrat. 

Deinde  in  libro  secundo  Ulixes  longa  oratione  AcMyos 
admonet,  ne  so  Troiam  expugnaturos  esse  desperent,  neu  in 
l»atriam  redire  vclint;  atquc  eos  ad  spem  excitaturua  porten- 

tum  illud,  quod  anteaquam  Troiam  decesserant  in  Graecia 
erant  emirati,  in  memoriam  eorum  revocat:  in  eius  de  por- 
tento  narratione  (B.  303  —  322)  decem  praeterita  augmento 
non  instructa  leguntur. 

In  tertio  carmine  (v.  205  —  224)  Antenor  Helenae  et 
Priamo,  quibuscum  de  muro  Iliaco  in  campum  despicit,  de 
Ulixis  et  Menelai  legatione  narrat,  laudatque  illius  eloquentiam 
et  facundiam.     Octies  hoc  loco  poeta  omisit  augmentum. 

In  libro  quarto  (v.  372 — 400)  Agamemnon,  cum  Diome- 
dem  segnius  in  aciem  prodire  animadverteret ,  eum  graviter 
increpans  refert,  quam  egregia  faeinora  Tydeus  eius  pater  per- 
fecerit.  Ια  illis  versibus,  quibus  narratio  continetur  duodecim 
augmenti  abiecti  exempla  invenimus. 

In  libro,  qui  sequitur,  (v.  383—404)  Dione,  cum  Venus 
filia  a  Diomede  hasta  se  vulneratam  esse  conquesta  sit,  ut 
ei  solatium  quoddam  praebeat,  narrat,  quae  alii  dei  sint  per- 
pessi  ab  hominibus.  Decem  ibi  formae  inveniuntur ,  quae 
augmento  carent. 

Ε  sexto  libro  duos  afferam  locos,  alteram  e  Diomedis, 
alteram  e  Glauci  oratione  sumptos.  Diomedes  ubi  in  Glau- 
cum  incidit,  quem  antea  in  proelio  non  viderat,  si  deus  sit, 
cum  eo  pugnare  se  nolle  dicit,  causam  addens  hanc  (130 — 140) : 

ονδε  γαρ  ονδε  ζίρναντος  viog  κρατερός  Αυκόοργος 

δην  ην  og  ρα  &εοϊ(5ιν  επονρανίοίΰιν  ερίζεν. 

Sequitur  narratio  de  Lycurgi  scelere,  in  qua  quinque  prae- 
terita  augmento  non  instructa  invenimus. 

Glaucus  autem  occasione  maiores  suos  laudandi  satis 
commoda  et  idonea  oblata  ex  more  heroum  Homericorum  ita 
illi  respondet,  ut,  ex  quibus  genus  ducat,  paucis  exponat,  mul- 
tis  autem  laudibus  Bellerophontem  proavum  praedicet.  In 
verss.  153—195  de  rebus  ab  eo  gestis  fusius  refert.  Leguntur 
autem  in  eis  viginti  septem  praeterita,  quae  augmento  carent. 

In  libro  qui  sequitur,  Nestor  sua  ipsius  facinora  laudibus 
effert:  in  vv.  133—15(5,  quibus  narratio  eius  de  victoria  ex 
Ereuthalione  lata  continetur,  decies  sexies  augmentum  abiec- 
tum  est. 

Ε  carmine  ηοηο  duos  locos  selegi,  qui  in  Phoenicis  oratione 
inveniuntur. 

I.  447 — 487,  ubi  senex  ille  garrulus,  quam  ob  rem  a  patre 
domo  sit  exactus 

et  I.  529  —  599  ubi  quemadmodum  Meleager  in  bello 
Curetum  et  Aetolum  se  gesserit,  exponit.  In  illis  versibus 
viginti,  praeterita,  in  his  viginti  tria  augmento  non  sunt 
instructa. 

In  undecimo  libro  illa  longa  Nestoris  oratio  disertum 
testimonium  praebet:  in  eam  ille  rerum  ab  ipso  gestarum 
narrationem  inserit,  Λ  671  —  761;  in  his  versibus  quadragies 
Homerus  augmentum  neglexit. 

Postremo  e  libro  quarto  decimo  offeram  versus  114 — 124, 
quibus  Diomedes  Tydei  patris  virtutem  praedicat  et  250 — 261 
ubi  Somnus  Iunoni  in  memoriara  revocat,  iam  pridem  Iovi  se 
poenas  solvisse;  in  utroque  loco  septena  praeterita  augmcnto 
carent. 

Horum  numerus  facile  multis  augeri  potuit,  sed  iam 
vereor,  ne  quod  de  hac  re  latius  et  diffusius  egerim  vitio 
milii  vertatur.  Demonstravisse  autem  mihi  videor,  omnibus 
his  locis,  quibus  saepius  in  orationibus  augmentum  videmus 
abiectum  esse,  narrationem  quandam  in  eas  insertam  esse. 
Nunc  etiam  patet,  qua  ratione  illos  libros  selegerim,  quorum 
verba  in  illa  tabula  disposui;  sane  ei  erant  omittendi,  quorum 
orationibus  longiores  eiusmodi  narrationes  insertae  sunt. 

Iam  si  comparamus,  quoties  in  illorum  librorum  oratfoni- 
bus  cunctis  detractum  sit  augmentum  et  quoties  in  eis  ora- 
tionum  particulis,  de  quibus  modo  egimus,  fere  duplicem  nu- 
merum  praeteritorum  angmento  non  instructorum  in  his 
inveniri  cognoscimus,  in  illis  enim  cunctis  tot  librorum  orationi- 
bus  circa  centum,  in  his  quanquam  quadraginta  deccm  tantum 
versus  sunt,  fere  dncenta  praeterita  augmento  orbata  inveniim- 
tur.  Hoc  casu  factum  esse  quis  dicat?  Sed  ne  cui  in  mentem 
veniat,  augmentum  in  liis  narrationibus  ob  eam  causam  sae- 
pius  omissum  esse ,  quia  multo  maior  in  eis  praeteriti  usus 
faerit,  nunc  affero,  quae  ratio  intercodat  intcr  praeterita  eorum 

augmento  non  orbata;  sunt  vero  in  his  quadringentis  decem 
versibus  centum  sexaginta,  in  orationibus  illorum  librorum 
trecenta  undetriginta. 

Illis  exemplis  iam  ut  opinor  demonstratum  est,  eis  locis 
ubi  multa  praeterita  sese  excipientia,  quae  augmento  carent, 
in  orationibus  inveniuntur  narrationem  quandam  orationi  in- 
sertam  esse.  Sed  etiam  ubi  pauca  praeterita,  quae  augmento 
non  instructa  snnt,  in  orationibus  leguntur  fere  semper  nar- 
rationem  in  oratione  in  esse  animadvertimus.  Afferam  ex  eis 
libris,  quorum  verba  subra  disposita  sunt,  nommlla  exempla. 

Quinque  praeterita  augmento  orbata  in  versibus  0. 18 — 30 
inveniuntur.  24) 

18  η  ov  μέμντ],  οτε  τεκρέμω  νψό&εν,   εκ  δε  ποδοΐιν 
άκμονας  ηκα  δυώ  περί  χερβι  δε  δεΰμον  ί'ηλα 

20  χρνΰεον,  άρρηκτον;  6ν  δ  εν  αι^έρι  καϊ  νεφέλτ}ΰιν 
έκρεμω-   ηλάΰτεον  δε  &εοϊ  κατά  μακρόν  Ολνμπον 
λνΰαί  δ'ονκ  έδνναντο  παραόταδόν  6ν  δε  λάβοιμι 
ρίπταΰκον  τεταγων  απο  βηλον  οφρ'   αν  ί'κηναυ 
γήν  όλιγηπελέων  εμε  δ'ονδ'  ώς  &νμον  άνίψ 

25  άξηχης  οδύνη  Ήρακληος  &είοιο 

τον  6ν  ξΐ>ν  Βορεγ]  άνεμω  πεπι&ονόα  θύελλας 
πέμψας  επ'   άτρύγετον  πόντον  κακά  μκ\τιόω6α 
και  μιν  έπειτα  Κόωνδ1  ενναιομένην  απέν  εικας 
τον  μεν  εγών  εν&εν  ρνΰάμην  και  άνήγαγον  αντις 

2?  "Αργός  ες  ιππόβοτον  κα\  πολλά  περ  ά&λήόαντα. 

Iovem  vides    hoc   loco   coniugi  in  memoriam    revocare, 
quas  poenas  ab  ea  ob  insidias  Herculi  paratas  repetierit. 
In  Idomenei  oratione  Ν  446. 

446  Λψφοβ\  ύ\   άρα  δη  τι  έίΰκομεν  α'ξιον  είναι 

τρεις  ενός  αντί  πέφαϋ&αι;  επει   ΰνπερ  £ΐ>%£οα  ούτως 
δαίμονα•  αλλά  καΐ  αντος  ενάντιος  ΐΰταΰ'  έμεϊο 
οφρα  ϊδης  οίος  Ζηνος  γόνος  έν&άδ1  ικάνω. 


24)  Ad  nunierum  eorum  adiciendum  est  κρψω  quod  ex  Bentleii  con- 
iectura  in  vers.  18  scribendum  est.  (τε  χςίμω.) 

450  ός  πρώτον  Μίνωα  τέκεν,  Κρήτϊ]  έπίονρον 

Μίνως  δ' αν  τέκε&'νιον  άμνμονα  Δευκαλίωνα 

/Ιενκαλίον  δ' ε  με  τίκτε  πολεββ'  ανδρεββιν  ανακτά 

Κρήτ^   εν  ευρείς'  νυν  δ'εν&αδε  νήες  ενεικοα 

6οί  τε  κακόν  και  πατρϊ  καϊ  αλλοιβιν  Τρώεβόιν. 

quater  augmentum  poeta  omisit;  atque  perspicuum  est  proxi- 

mis  quinque  versibus  narrationeni  quandam  contineri. 

In  Odysseae   carmine   secundo  Antinoi  oratio   exemplum 

aptum  praebet;   ille  irridens   Telemachum ,   qui   de  procis   in 

Tthacensium  contione  questus   erat,   Penelopen  incusat,   quia 

illa  arteficiis  et  falsis  promissionibus  procos  decipiat;  hoc  ita 

probare  vult,  ut  de  eius  dolo  quodam  verba  faciat: 

898  rj  6ε  δόλον  τον  δ'  άλλον  ένϊ  φρέΰι  μερμηρίξεν 

ότηβαμενη  μέγαν  ίύτον  ενϊ  μεγάροιόιν  νφαινεν 

λεπτον  καϊ  περίμετρον  αφαρ  δ' ήμΐν  μετέειπεν. 
*  * 

* 
103  ως  εφατ'-  ημΐν  δ'  αντ'  επεπε ί&ετο  &νμ6ς   άγήνωρ 

εν%α   καϊ   ηματίη  μεν  νφαίνεόκεν  μέγαν  ίύτόν 

ννκτας  ό' άλλνεΰκε  ν  κτλ. 

Ιη  his  sex  versibus  quattuor  praeterita  augmenta  non 
instructa  reperimus. 

In  libro  quinto  Mercurius  ad  Calypsonem  ab  Iove  missus 
in  brevi  oratione  fata  narrat  Graecorum,  quae  Troia  rever- 
fcentes  perpessi  sunt.  (ε  100  — 111)  hic  ter  augmcntum  est 
abiectum. 

Denique  vicesimi  carminis  locum  afferam  v.  66 — 75,  ubi 
Penelope  de  Fandarci  filiabus  narrat:  quinque  autem  aug- 
menti  omissi  exempla  ibi  reperiuntur. 

Itaque  lii.s  quoque  locis  semper  in  orationem  narrationem 
insertam  esse  ex  eia,  quae  apposui  exemplis  —  quorum  numerum 
facillime  augere  licet  —  cognosci  potest.  Sed  cum  in  omni- 
bus  his  complura  praeterita  coniuncta,  quae  se  excipiunt,  in- 
veniantur,  oon  patet,  qui  fieri  potuerit,  ut  liaud  raro  in 
oraiaonibus  singula  Inveniantur  praeterita,  quae  augmento 
carent;  ibi  enim  narrationem  orationibus  interpositam  esse 
apparet  statui    non  posse.    Sed   his  lox  nostra  11011  tollitur; 

nam  cum  omnino  regulae  quae  non  admittant  exceptiones, 
constitui  non  possint,  hoc  in  Homerica  lingua  —  ex  omnibus 
maxime  versatili  —  minime  fieri  potest.  Accedit,  quod  nu- 
merum  locorum,  qui  huic  regulae  adversantur,  facillimis  mu- 
tationibus  multis  demiimere  possumus;  saepissime  enim  sine 
metri  dispendio  augmentum  adicere  licet;  codicum  autem 
auctoritas  in  eiusmodi  rebus  parvi  aestimauda  est,  quia  libra- 
rios  eas  parum  curavisse  constat.  Eecte  igitur  augmenti 
abiectionem,  proprie  ab  orationibus,  nisi  narrationes  eis  sunt 
insertae,  alienam  esse  contendere  possumus. 


VI  ΤΑ. 


JtLgo,  Konradus  Kocli,  natus  sum  Brunsvici  anno  huius  sae- 
culi  quadragesimo  sexto  Id.  Febr.,  Konrado  et  Luisa  parenti- 
bus.  Cum  per  octennium  obiissem  patriae  urbis  gymnasium, 
quod  tum  G.  Τ.  A.  Kruegero  rectore  florebat,  maturitatis 
tostimonio  instructus  in  academiam  me  contuli  anno  h.  s. 
sexagesimo  quarto.  Per  ter  sex  menses  Gottingae,  deinde 
per  sex  Berolini,  denique  per  ter  sex  Lipsiae  philologiae  stu- 
diis  me  dedidi.  Docuerunt  me  per  hoc  tempus  Curtius ,  Leo 
Meyer,  Peip,  Sauppe,  Stern  Gottingenses ,  Boekh,  Haupt, 
Kirchhoff,  Trendelenburg  Berolinenses ,  Curtius,  Eckstein, 
Ritschl,  Zarncke,  Ziller  Lipsienses.  Exercitationibus  interfui 
Kitsclielii  philologicis.  Quibus  viris  gratias  ago  maximas; 
imprimis  vero  Sauppium  Gottingensem,  Curtium,  Ecksteinium, 
Kitschelium  Lipsienses  sempiterna  recordatione  colam. 

